mite gradiens, non solum in celesti regione perpe-
tuo ditatus est munere, uerum et in presenti, ob mul-
torum aedificationem, longeuo floruit tempore.
Adeo, ut a tempore Valentiniani cesaris, atque Mar-
tiani imperatoris, qui post Theodosium iunio-
rem monarchiae dignitatem obtinuit, usque
ad tempora Iustiniani augusti permanserit.
Quo etiam tempore, franci cum Chlodoueo rege,
post posita republica, militari manu termi-
nos romanorum irrumpentes, Galliam inuaserunt.
Sicque, usque in tempora Theoderici perdurauit.
Nam quando sacris artius se mancipauit do-
cumentis, Gallias sub imperii iure, Iohannes con-
sul regebat. Siquidem cum ad perfectiora Christi
miles animum tenderet, et huc, atque illuc, ad
sanctorum exempla imitanda, spiritu feruenti
sue religionis frena laxaret, in deserto quod
sub axe lingonico iacet, et a castro cui
Tharnodero nomen est triginta fere milibus.

